**ΓΕΩΓΡΑΦΙΑ**

**Με το πέρασμα των χρόνων στην επιφάνεια της Γης συμβαίνουν σημαντικές αλλαγές . Πολλές από αυτές είναι εξωτερικές (άνεμος, νερό, βροχή, ποτάμια, κύματα) και άλλες εσωτερικές ( σεισμοί, ηφαίστεια).**

**Διάβρωση είναι το φαινόμενο κατά το οποίο η βροχή, το νερό των ποταμών και των θαλασσών, τα χιόνια και ο αέρας κατατρώνε το έδαφος και τα βράχια. Όταν η διάβρωση οφείλεται στο νερό (βροχή, χιόνια , νερό ποταμών και θαλασσών) ονομάζεται υδάτινη διάβρωση.**

**Με αυτήν μικρά ή μεγάλα κομμάτια αποσπώνται από την επιφάνεια της Γης και με τη δράση του ανέμου μεταφέρονται μακριά. Έτσι, αλλάζει η μορφή της επιφάνειας και εκεί που μεταφέρονται τα διάφορα υλικά.**

****

 **Αιολική ονομάζεται η διάβρωση που προκαλεί ο άνεμος στην επιφάνεια της Γης. Ο άνεμος μεταφέρει μαζί του σκόνη και άλλα υλικά που όταν πέσουν πάνω στα βράχια τους δημιουργούν μεγάλες αλλαγές στο σχήμα τους.**

****

**Οι ποταμοί τώρα με την κίνηση των νερών τους μεταφέρουν υλικά από ψηλότερα σημεία σε χαμηλότερα, δηλαδή στις πεδιάδες ή στις εκβολές τους. Σχηματίζουν έτσι νέα εδάφη τα οποία είναι πολύ εύφορα, κατάλληλα δηλαδή για καλλιέργεια, τα οποία ονομάζονται προσχωσιγενή.**

****

**Η άσπρη γραμμή δείχνει πού βρισκόταν η ακτογραμμή την εποχή της μάχης των Θερμοπυλών (480 π.Χ.), γεγονός το οποίο σημαίνει ότι τα νερά του Σπερχειού ποταμού με την κίνησή τους έχουν αλλάξει τη μορφολογία του εδάφους.**

** Διάβρωση του εδάφους από το νερό των θαλασσών.**